**องค์ประกอบที่ 2 การผลิตบัณฑิต**

**2.5 ห้องสมุด อุปกรณ์การศึกษา และสภาพแวดล้อมการเรียนรู้**

**ชนิดของตัวบ่งชี้ : ปัจจัยนำเข้า**

**เกณฑ์มาตรฐาน**

**ข้อ 4** มีบริการสิ่งอำนวยความสะดวกที่จำเป็นอื่นๆ อย่างน้อยในด้านงานทะเบียนนักศึกษาผ่านระบบเครือข่ายคอมพิวเตอร์ การบริการอนามัยและการรักษาพยาบาล การจัดการหรือจัดบริการด้านอาหาร และสนามกีฬา

**ผลการดำเนินงาน**

กองกิจการนักศึกษา [มีการบริการด้านกายภาพเพื่อส่งเสริมคุณภาพชีวิตของนักศึกษา](http://www.mju.ac.th/tri_versions/tha_student.php) เช่น สภาพแวดล้อมภายในสถาบัน หอพักนักศึกษา สถานที่ออกกำลังกาย การบริการอนามัย การจัดจำหน่ายอาหาร เป็นต้น ทั้งนี้กองกิจการนักศึกษา ได้มีการจัดบริการด้านต่างๆ ดังนี้

* มีการจัดบริการหอพักนักศึกษา ทั้งหอพักนักศึกษาชาย และหอพักนักศึกษาหญิง รวมจำนวน 9 อาคาร สามารถรองรับนักศึกษาได้จำนวน 2,384 คน ทั้งนี้เพื่อให้นักศึกษามีประสบการณ์ในการใช้ชีวิตร่วมกับคนอื่น โดยคำนึงถึงความปลอดภัยในทุกด้าน มีสิ่งอำนวยความสะดวก เช่น มีระบบเครือข่ายไร้สายตามหอพักต่างๆ 9 อาคาร รวมจำนวน 34 จุด มีการบริการซัก อบ รีด ร้านค้าสวัสดิการ ห้องอ่านหนังสือ ห้องกิจกรรมและนันทนาการ ห้องติวเตอร์ การจัดอาจารย์แนะแนวตามหอพัก
* ด้านสถานที่การออกกำลังกาย กองกิจการนักศึกษา ได้จัดบริการด้านสนามกีฬา เพื่อการเรียนการสอน เพื่อกิจกรรมกีฬา สุขภาพและนันทนาการ กิจกรรมกีฬาเพื่อการแข่งขัน และกิจกรรมอื่น ๆ ทั้งกีฬาในร่ม เช่น ห้องฟิตเนส ห้องลีลาส สนามกีฬากลางแจ้ง เช่น สนามฟุตบอล สนามบาสเก็ตบอล สระว่ายน้ำ
* กองกิจการนักศึกษา มีบริการด้านโรงอาหารเพื่อจัดจำหน่ายอาหารแก่นักศึกษาอย่างพอเพียง และมอบหมายให้งานอนามัยและพยาบาลเข้าทำการสุ่มตรวจ และตรวจสอบคุณภาพอาหาร ทั้งด้านความสะอาดของสถานที่ ความสะอาดขณะประกอบอาหาร ตรวจสุขภาพผู้ประกอบอาหาร ตรวจสอบสารพิษตกค้างในอาหาร เป็นประจำอย่างต่อเนื่อง
* กองกิจการนักศึกษา มีการบริการด้านอนามัยและการรักษาพยาบาล โดยให้บริการด้านการบำบัดรักษา และการฟื้นฟูสภาพให้กับนักศึกษา เช่น การปฐมพยาบาล การช่วยเหลือฉุกเฉิน การวิเคราะห์โรค การให้การรักษาพยาบาลเบื้องต้น การคัดกรองเพื่อส่งรักษาต่อยังโรงพยาบาล และติดตามผลการรักษา ออกหน่วยพยาบาลและบำบัดรักษาเคลื่อนที่ ให้บริการเวชภัณฑ์ฟรี จัดให้บริการชุดปฐมพยาบาลตามหอพัก กระเป๋ายาสำหรับบริการนอกสถานที่
* กองกิจการนักศึกษา จัดบริการด้านยานพาหนะ และมียานพาหนะในความดูแลรับผิดชอบจำนวน 6 คัน เพื่อให้บริการต่างๆ ทั้งนักศึกษาและบุคลากร เช่น นำนักศึกษาไปออกค่ายอาสา แข่งกีฬา ศึกษาดูงานนอกสถานที่ ประชุม และนอกเวลาราชการปกติ กองกิจการนักศึกษาได้จัดให้มีการอยู่เวรเพื่อนำนักศึกษาที่เจ็บป่วยส่งโรงพยาบาล และจัดหาวิทยุสื่อสารให้แก่เจ้าหน้าที่ผู้เกี่ยวข้องสำหรับปฏิบัติงานให้ทันเวลา รับข้อมูลข่าวสาร และเฝ้าระวังตลอด 24 ชั่วโมง

**2.7 ระบบและกลไกการพัฒนาสัมฤทธิผลการเรียน**

**ตามคุณลักษณะของบัณฑิต (เกณฑ์ทั่วไป 5 ข้อ)**

**ชนิดของตัวบ่งชี้ : กระบวนการ**

**ข้อ 5** มีกิจกรรมเสริมสร้างคุณธรรมจริยธรรมให้แก่นักศึกษาระดับปริญญาตรี และบัณฑิตศึกษาที่จัดโดยสถาบัน

**ผลการดำเนินงาน**

มหาวิทยาลัยแม่โจ้ มีกองกิจการนักศึกษา [เป็นหน่วยงานรับผิดชอบดำเนินงาน ด้านการจัดสวัสดิการ ดูแลและอำนวย ความสะดวกด้านต่างๆ ที่เหมาะสมและจำเป็นแก่นักศึกษาทุกคน](http://www.mju.ac.th/tri_versions/tha_student.php)โดยมีปณิธานที่จะให้บริการนักศึกษาทุกระดับชั้นในภาระงาน ที่รับผิดชอบตลอดระยะเวลาที่นักศึกษา ใช้ชีวิตอยู่ในสถาบันการศึกษาเสมือนหนึ่งเป็นบ้านหลังที่สอง โดยจัดสภาพแวดล้อมต่างๆ ให้เอื้ออำนวยต่อการศึกษาเพื่อพัฒนานักศึกษาให้สมบูรณ์ทั้งร่างกาย อารมณ์ สังคม ปัญญา มีคุณธรรมจริยธรรม เป็นบัณฑิต ที่สมบูรณ์ เป็นคนดีของสังคมและประเทศชาติ [โดยจัดโครงการอบรมเสริมสร้างคุณธรรมจริยธรรมให้แก่นักศึกษา](http://www.mahajames.com/files/files/5314.html) ระดับปริญญาตรี ทั้งนี้เพื่อให้นักศึกษามีคุณลักษณะของบัณฑิตตามความต้องการของผู้ใช้บัณฑิตตามกรอบมาตรฐานคุณวุฒิแห่งชาติ 5 ด้าน เช่น [การจัดทำและแจกคู่มือเตรียมความพร้อมก่อนรายงานตัวเป็นนักศึกษาใหม่](http://www.education.mju.ac.th/2010/pakad/0310/artpress.pdf) หรือ[สามารถดูได้จากเว็บไซด์](http://dekthaihealth.blogspot.com/2010_05_01_archive.html) ซึ่งในเนื้อหามีการกำหนดการรายงานตัวนักศึกษาใหม่, สิ่งที่นักศึกษาต้องปฏิบัติ, ข้อแนะนำ, หอพัก, การกู้ยืมเงินกองทุนเพื่อการศึกษา, ทุนการศึกษาและหารายได้พิเศษระหว่างเรียน, การอบรมเสริมสร้างคุณธรรมและจริยธรรมนักศึกษา, การลงโทษทางวินัย, การบริการและสวัสดิการนักศึกษา เช่น การแจ้งย้ายทะเบียนบ้าน การผ่อนผันการตรวจเลือกเข้ารับราชการทหารกองประจำการ, การรับสมัครเข้าศึกษาวิชาทหาร, การรับ-ส่งพัสดุไปรษณีย์, การประกันสุขภาพถ้วนหน้า (บัตรทอง), การบริการประกันอุบัติเหตุ, ข้อแนะนำผู้ปกครอง เกี่ยวกับระเบียบและข้อบังคับที่เกี่ยวข้องกับนักศึกษา, ประกาศมหาวิทยาลัย เรื่อง ข้อปฏิบัติและข้อห้ามเกี่ยวกับหอพักนักศึกษา, ประกาศเรื่องการเข้าร่วมโครงการอบรมเสริมสร้างคุณธรรมและจริยธรรม

**องค์ประกอบที่ 3 กิจกรรมการพัฒนานักศึกษา**

**3.2 ระบบและกลไกการส่งเสริมกิจกรรมนักศึกษา**

ข้อ 1 สถาบันจัดทำแผนการจัดกิจกรรมพัฒนานักศึกษา ที่ส่งเสริมผลการเรียนรู้ตามกรอบมาตรฐานคุณวุฒิระดับ อุดมศึกษาแห่งชาติทุกด้าน

[มหาวิทยาลัยแม่โจ้จัดโครงการทบทวนงานนโยบาย(Retreat) ของสภามหาวิทยาลัยแม่โจ้](http://www.stu2.mju.ac.th/box_show.php?id_box_sub=114) ครั้งที่ 2 ประจำปี 2553 ระหว่างวันที่ 13-14 พ.ย. 53 ซึ่งการจัดโครงการในครั้งนี้เน้นการทบทวนงานในเรื่อง "การพัฒนานักศึกษา ให้เก่งคน เก่งงาน เก่งคิด" เพื่อให้ได้ "บัณฑิตที่พึงประสงค์ อุดมด้วยปัญญา อดทนสู้งาน มีคุณธรรมและจริยธรรม" ทั้งต่อตนเอง สังคม และประเทศชาติต่อไป การจัดการทบทวนนโยบายฯในครั้งนี้ มีผู้เข้าร่วมโครงการประมาณ 150 คน ประกอบด้วย คณะกรรมการสภามหาวิทยาลัย คณะกรรมการส่งเสริมกิจการมหาวิทยาลัย คณะกรรมการติดตามตรวจสอบผลการปฏิบัติราชการจากภาคประชาชน คณะผู้บริหารมหาวิทยาลัย ผู้ทรงคุณวุฒิจากภาครัฐและเอกชน องค์กรปกครองส่วนท้องถิ่น ผู้แทนสื่อมวลชน และผู้แทนองค์การนักศึกษา 

ข้อ 2 มีกิจกรรมให้ความรู้และทักษะการประกันคุณภาพการศึกษาแก่นักศึกษา

กองกิจการนักศึกษา ได้จัดกิจกรรมสัมมนาเชิงปฏิบัติการด้านกิจกรรมนักศึกษาสำหรับผู้นำนักศึกษา โดยมีนักศึกษาผู้นำนักศึกษาเข้าร่วมกิจกรรม จำนวน 130 คน โดยทำการจัดโครงการไปเมื่อวันที่ 15-16 มกราคม 2554

ข้อ 3 มีการส่งเสริมให้นักศึกษานำความรู้ด้านการประกันคุณภาพ ไปใช้ในการจัดกิจกรรมที่ดำเนินการโดยนักศึกษา จากกิจกรรมดังต่อไปนี้

* กิจกรรมบำเพ็ญประโยชน์หรือรักษาสิ่งแวดล้อม
* พิจารณาอนุมัติโครงการ/กิจกรรมขององค์กรนักศึกษา จำนวนทั้งสิ้น 50 โครงการ ได้แก่ กิจกรรมด้านวิชาการ จำนวน 11 โครงการ, กิจกรรมด้านกีฬาหรือการส่งเสริมสุขภาพ จำนวน 3 โครงการ, กิจกรรมด้านบำเพ็ญประโยชน์หรือการรักษาสิ่งแวดล้อม จำนวน 18 โครงการ,กิจกรรมด้านนันทนาการ จำนวน 14 โครงการ, กิจกรรมด้านส่งเสริมศิลปวัฒนธรรม จำนวน 4 โครงการ, การดำเนินงานด้านกิจกรรมบำเพ็ญประโยชน์และอาสาพัฒนา จำนวน 2 กิจกรรม
  + ส่งมอบอาคารเรียน ตามโครงการ 1 โรงเรียน 1 อาคารเรียนเพื่อน้อง ณ โรงเรียนบ้านจอง อ.เวียงแหง จ.เชียงใหม่
  + โครงการ 1 โรงเรียน 1 อาคารเรียนเพื่อน้อง ณ โรงเรียนเวียงฝาง อ.ฝาง จ.เชียงใหม่
  + สำรวจพื้นที่จัดทำโครงการค่ายอาสา พัฒนาการเกษตรอย่างยั่งยืน (สิงห์สร้างค่าย) ณ โรงเรียนบ้านจันทร์ อ.กัลยาณิวัฒนา จ.เชียงใหม่

ข้อ 4 มีการสนับสนุนให้นักศึกษาสร้างเครือข่ายพัฒนาคุณภาพภายในสถาบัน และมีกิจกรรมร่วมกัน